বাংলানিউজ ॥ আমেরিকান সৈনিক দিবস উপলক্ষে আগামী রবিবার (১১ নবেম্বর) ঢাকার মার্কিন দূতাবাস বন্ধ থাকবে। বৃহস্পতিবার ঢাকার মার্কিন দূতাবাস থেকে পাঠানো এক বিজ্ঞপ্তিতে এ তথ্য জানানো হয়েছে। এতে আরও বলা হয়, আমেরিকান সৈনিক দিবস আমেরিকার জাতীয় ছুটির দিন। সেজন্য দূতাবাস ছাড়াও কনস্যুলার সেকশন, পাবলিক এ্যাফেয়ার্স সেকশন, আর্চার কে ব্লাড, আমেরিকান সেন্টার লাইব্রেরি এবং স্টুডেন্ট এ্যাডভাইজিং সেন্টার বন্ধ থাকবে। তবে দূতাবাস বন্ধ থাকলেও আমেরিকান নাগরিকদের জন্য জরুরী সেবা দেয়া হবে। এজন্য তাদের ৫৫৬৬-২০০০ নম্বরে যোগাযোগ করতে বলা হয়েছে।